Lolland-Falsters Stifts-Tidende, 1843-03-23
24. Fra Jordemoderen i Falsters Sønderherreds 1ste District var indkommet Begjering om, at der maatte blive tilstaaet hende en aarlig Godtgjørelse for det Tab i Jndtægter, som er hende tilføiet derved, at en Deel af hendes District, ifølge Cancelliets Resolution, er underlagt en anden Jordemoder. Da Jordemoderens Løn af Amtsrepartitionsfonden saavel som de hende tilkommende Emolumenter af Districtet forblive uforandrede og der altsaa alene kunde blive Spørgsmaal om noget Tab ved formindsket Praxis, men dette opveies af den af hendes Districts Formindskelse følgende Lettelse i Byrden af de Forretninger, hun ifølge Reglementet af 21de November 1810 har at udføre uden Betaling, besluttede Amtsraadet at tilkjendegive hende, at den begjerte Erstatning ikke kunde tilstaaes. 25. Sogneforstanderskabet for Karleby, Horreby og Nørre Ørslev Sogne havde andraget paa en Forandring af Jordemoderdistricterne i Falsters Sønderherred, saaledes at Sønder Kirkeby og Sønder Alslev Sogne, der nu henhøre med de nævnte 3 Sogne under eet District, adskilles fra dette og i Forening med en Deel af Idestrup Sogn oprettes til et nyt District. De øvrige vedkommende Sogneforstanderskaber saavel som Birkedommeren havde i deres derover afgivne Erklæringer erkjendt den foreslaaede Foranstaltnings Hensigts mæssighed, hvorhos dog, fra Idestrup og Væggerløse Sogne var yttret Ønske om, at ethvert af dem, der nu ere forenede i et fælleds District, kunde erholde sin egen Jordemoder. Herpaa troede Amtsraadet imidlertid ikke at kunne indlade sig da Sønder Kirkeby og Sønder Alslev Sogne i saa Fald vilde blive alene tilbage til at danne et eget District, som ei kunde erholde den fornødne Størrelse, hvorimod det besluttedes at indstille til Cancelliet, at disse Sogne i Forening med Byerne Sønder Ørslev, Hillestrup og Ulslev samt Hovedgaarden Ourupgaard af Idestrup Sogn maatte oprettes til et District for den nu i Sønder Kirkeby bosatte Jordemoder, der i saa Fald skulde flytte til Sønder Alslev eller Egebjerg, og en ny Jordemoder ansættes for Karleby, Horreby og Nørre Ørslev Sogne Sogneforstanderskabet for Sønder Kirkeby og Sønder Alsler. Sogne havde vel gjort det til en betingelse for den foreslaaede Forandrings Iværksættelse, at den skulde skee uden forøgede Udgifter for Districternes Beboere og uden Tab for de nuværende Jordemødre; men den første Deel af denne Claususkjønnedes ikke at kunne komme i Betragtning, naar det Almindeliges Tarv gjør en Forandring af Districterne nødvendig, og at der tilkommer Jordemødrene nogen Erstatning, kunde Amtsraadet, i Henhold til det ovenfor Anførte, ikke erkjende. 26. Stiftamtmanden underrettede Amtsraadet om, et Rentekammeret under 26de November f. A. havde meddeelt en Beregning, ifølge hvilken Bidraget til den almindelige Veikasse, for Aaret 1843 bliver at udrede af Maribo Amt med 40 sk. pr. Tønde Ager og Engs Hartkorn og 20 sk. pr. Tønde Skov og Mølleskyld samt at Amtsrepartitionsfonds-Bidraget derefter, i Henhold til den i forrige Møde fattede Beslutning, var beordret opkrævet med respective 1 Rbd. 40 s. og 68 s. pr. Tønde Hartkorn. 27. Amtstuernes Kasse-Extracter for October Qvartal 1842 fremlagdes tilligemed en Oversigt over Amtsrepartitionsfondens og Amtsfattigkassens Tilstand. Ifølge denne udgjorde den Førstes Beholdning ved Aarets Udgang 8479 Rbd. 41. s. og dens udestaaende Restancer 3001 Rbd. 42 1/2 s. Amtsfattigkassens Beholdning var 380 Rbd. 40 s. og Restancerne 137 Rbd. 84 s.; dens Capitalformue udgjorde 14,841 Rbd. 45 s. Da Amtsrepartitionsfondens Beholdning for det Første ikke behøves til at dække Udgifterne indtil noget af Ligninger for 1843 indkommer, besluttedes det foreløbig at søge 4000 Rbd. modtagne til Forretning i den kongelige Kasse. Forbindelse hermed besluttede Amtsraadet at indstille til Rentekammeret, at et Amtet tilhørende Huus med Jordlod i Kra hauge, der nu ikke længer som hidtil bruges til Bopæl for en Veibetjent, maa bortsælges ved offentlig Auction. 28. De hidtil indkomne Communeregnskaber fra Sogne districterne fremlagdes. I Erkjendelse af den Vanskelighed, hvormed det vil være forbundet for Amtsraadet in pleno at foretage det befalede Eftersyn af disse Regnskaber, besluttede man at overdrage Enkelte af Medlemmerne, hver for et vist District, at gjennemgaae Regnskaberne og derefter forelægge dem i Møderne med deres bemærkninger. Paa samme Maade blev det overdraget enkelte Medlemmer at gjennemsee Regnskaberne for Amtsrepartitionsfonden, Amtsfattigkassen og Skolelærerhjælpekasserne. Stiftamtmanden gjorde opmærksom paa det Ønskelige i, at hvert Sognedistrict samlede sine Regnskaber og, efter at have revideret dem, indsendte dem under eet, hvilket bedst kunde skee ved at sammendrage Summerne i et General-Regnskab, hvortil et Schema fremlagdes. Jdet Amtsraadet tiltraadte denne bemærkning, blev Schemaet foreløbig overgivet den som Medlem fungerende Provst til nærmere Overveielse. 29. Et Andragende fra Sogneforstanderskabet for Østofte Sogn og Approbation paa en af det tagen Beslutning om at Communen skal overtage et Sognets Skolelærere tilhørende Enkehuus til Vedligeholdelse, mod at oppebære Leien deraf, saalænge det ikke beboes af Skolelærer-Enker, besluttede Amtsraadet at indstille til Cancelliet med Anbefaling. 30. Sogneforstanderskabet for Vesterborg Sogn havde i et Andragende til Amtsraadet forespurgt deels og Birkedommeren paa Grevskabet Christianssæde er berettiget til næsten udelukkende at forlange Befordring og ridende Bud af bemeldte Sogn til og fra Christianssæde i Politiforretninger, som der foretages, eller om det ikke er hans Pligt at fordeele denne Byrde paa Sognene i hele Grevskabet, og deels og Beboere af jordløse Huse, og Jndsiddere, som ikke ere Folk af Bondestanden, saasom Godsforvalterens Fuldmægtig, Avlsforvalteren, Gartneren og Skovrideren paa Pederstrup, bør bidrage enten ved Arbeide eller med Penge til Veiarbeidet paa Sognets Biveie. Da Birkedommeren i den af ham afgivne Erklæring havde, for at hæve den existerende Ulighed i Befordringsbyrdens Fordeling, tilbudet at afløse den mod et Vederlag af 24 s. for hver Gaard aarlig, vare de Befordringspligtiges Erklæringer med Hensyn til dette Tilbud blevne indhentede gjennem vedkommende Sogneforstanderskaber, men med faa Undtagelser, havde disse, og deriblandt Beboerne af Vesterborg Sogn, erklæret sig imod Fribefordringernes Afløsning, hvilken altsaa ikke fortiden kunde finde Sted. De fremsatte Spørgsmaal, besluttede Amtsraadet at besvare saaledes: at det maa paaligge Birkedommeren ved Tilsigelserne til de Fribefordringer, som af ham benyttes, at iagttage, at Byrden af disse, forsaavidt det kan bestaae med de det Offentliges Tarv tilsigtende Forretningers tilbørlige Fremme, ligelig fordeles mellem alle Jurisdictionens Sogne, og at det maa være Pligt for de omspurgte Personer, naar de ei boe i de til Hovedgaarden hørende Bygninger, men i egentlige Bondehuse, at deeltage i Arbeidet paa Biveiene i samme Omfang som dette paaligger Huusmænd og Jndsiddere i Almindelighed. 31. I Anledning af et Andragende fra en Deel Beboere, af Østofte Sogn, som havde begjert Amtsraadets Resolution angaaende Stedet, paa hvilket Communens Regnskaber skulle udlægges til Eftersyn, besluttedes det at svare, at Skolen, som en offentlig Bygning, der er tilgængelig for Alle, maatte ansees for et passende Sted til saadan Udlæggelse med mindre det foretrækkes at udlægge dem hos Sognepræsten eller Sognefogden i Lighed med hvad der ved kongl. Resolution af 27de August 1806 er bestemt med Hensyn til Ligningerne af Skolelærernes Løn. 32. Forslaget til Arbeiderne paa Falsters mindre Landeveie i Aaret 1843 blev forelagt og antaget med nogle Modificationer i Henhold til de bemærkninger, som vare fremsatte af de til at bedømme samme udnævnte Mænd. Da Broen ved Stubbekjøbings Vandmølle og den der tilstødende Strækning af Landeveien fra denne By til Grønsund høilig trænger til Forbedring, besluttedes det at lade forfatte Tegning og Overslag til dette Arbeide og indlede Correspondence med det Classenske Fideicommis angaaende dets Deelagtighed i de dermed forbundne Bekostninger, hvorimod det vedtoges foreløbig at stille det paa Landeveien mellem Nykjøbing og Guldborg bestemte Grundforbedringsarbeide i Bero. Amtet anmodedes om snarest muligt at foranstalte Veiarbeiderne saavel paa Falster som paa Lolland, hvilke sidste, efter at Forslagene havde circuleret blandt Amtsraadets Medlemmer uden bemærkninger, vare at ansee for approberede, til Licitation. Kammerraad Friderichsen havde indgivet et Forslag til Organisationen af Opsynet med Amtets Veiarbeider, hvilket tilligemed de af Stiftamtmanden dertil gjorte bemærkninger blev taget til Circulation og nærmere Overveielse i næste Møde. Dog besluttedes det foreløbig at anmode Sogneforstanderskaberne i de Sogne, hvorigjennem de mindre Landeveie løbe, at paatage dem Tilsynet med Planeringsarbeidets forsvarlige Udførelse og lade dette Tilsyn bestride ved Mænd som dertil udnævnes af deres Midte, og ved hvis Attest Entrepreneurerne af bemeldte Arbeide ville have at legitimere dets Udførelse overeensstemmende med Licitationsconditionerne, førend de erholde deres Betaling. Mødet blev derefter hævet.